Source: http://verejne-obstaravanie.dashofer.sk/onb/33/29-postupy-vo-verejnom-obstaravani-pri-nadlimitnych-zakazkach-prakticky-priklad-uniqueidmRRWSbk196FPkyDafLfWAF_sTsKx6cidMlwkeX8qji0NQ5_dxQJJzg/?uri_view_type=35
Timestamp: 2019-10-16 16:07:27+00:00
Document Index: 10567483

Matched Legal Cases: ['§ 29', '§ 29', '§29', '§ 40', '§ 53', '§ 70', '§ 42', '§ 70']

- § 29 Postupy vo verejnom obstarávaní pri nadlimitných zákazkách - praktický príklad | Verejné obstarávanie
12.4.2019, Mgr. Jana Takáčová, Zdroj: Verlag Dashöfer
10.2.1.3.1 - § 29 Postupy vo verejnom obstarávaní pri nadlimitných zákazkách – praktický príklad
Zadávanie nadlimitných zákaziek a nadlimitných koncesií je upravené v druhej časti zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon”). Aké postupy nadlimitných zákaziek zákon, s účinnosťou od 1.1.2019, ponúka? Ich stručný prehľad Vám prinášame v nasledujúcom texte.
Podľa ustanovenia §29 zákona medzi postupy zadávania nadlimitných zákaziek patrí:
súťažný dialóg,
inovatívne partnerstvo,
priame rokovacie konanie.
Verejná súťaž patrí medzi najčastejšie využívaný postup zadávania nadlimitných zákaziek, pričom sa jedná o súťaž, ktorá sa vyhlasuje pre neobmedzený počet hospodárskych subjektov, ktoré môžu predložiť ponuku. K ponuke sú hospodárske subjekty povinné predložiť aj doklady, ktoré verejný obstarávateľ vyžaduje na preukázanie splnenia podmienok účasti. Ak sa jedná o predmet zákazky, ktorý je bežne dostupný na trhu, verejnú súťaž je možné realizovať aj prostredníctvom elektronického trhoviska.
V rámci verejnej súťaže dáva zákon vyhlasovateľom zákazky možnosť vyhodnotiť splnenie podmienok účasti podľa § 40 až po vyhodnotení ponúk podľa § 53 (tzv. reverzná verejná súťaž). Od januára 2019 zavádza zákon aj inštitút tzv. superreverzu, v rámci ktorého je možné vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky uskutočniť po vyhodnotení ponúk na základe kritérií na vyhodnotenie ponúk. Superreverz je však možné použiť iba v prípade, že verejný obstarávateľ nepoužije elektronickú aukciu.
Jedná sa o postup zadávania zákazky vyhlásený pre neobmedzený počet hospodárskych subjektov, ktoré môžu predložiť doklady vyžadované na preukázanie splnenia podmienok účasti. Verejný obstarávateľ môže na základe objektívnych a nediskriminačných pravidiel obmedziť počet záujemcov, ktorých vyzve na predloženie ponuky, a to najmenej na päť tak, aby umožnil hospodársku súťaž. Ako vyplýva z uvedeného užšia súťaž má dve etapy, kde sa v rámci prvej etapy predkladajú žiadosti o účasť a v druhej etape ponuky. Výzvu na predkladanie ponúk (druhá etapa užšej súťaže) verejný obstarávateľ pošle len vybraným záujemcom, ktorí splnili podmienky účasti na základe dokladov predložených v žiadosti o účasť.
Ide o postup zadávania zákazky, ktorý môže verejný obstarávateľ použiť iba v zákonom stanovených prípadoch (ustanovenie § 70 ods. 1 zákona). Tovar, stavebné práce alebo služby musia spĺňať aspoň jednu z týchto podmienok:
potreby verejného obstarávateľa nemožno uspokojiť bez prispôsobenia už dostupných riešení,
ich súčasťou je návrh riešenia alebo inovačné riešenie,
v dôsledku osobitných okolností, ktoré sa týkajú povahy alebo zložitosti predmetu zákazky, právnych alebo finančných podmienok zákazky alebo rizík s nimi spojených, nemožno zadať zákazku bez uskutočnenia rokovania,
verejný obstarávateľ nemôže dostatočne presne určiť technické špecifikácie podľa § 42 ods. 2 písm. b),
v predchádzajúcej verejnej súťaži alebo v užšej súťaži boli všetky ponuky neregulárne alebo neprijateľné; verejný obstarávateľ nie je povinný uverejniť oznámenie o vyhlásení verejného obstarávania, ak rokuje so všetkými uchádzačmi, ktorí spĺňajú podmienky účasti a v predchádzajúcej verejnej súťaži alebo v užšej súťaži predložili ponuky zodpovedajúce formálnym požiadavkám verejného obstarávania.
Taktiež sa jedná o postup zadávania zákazky, ktorý sa vyhlasuje pre neobmedzený počet hospodárskych subjektov, ktoré môžu predložiť doklady vyžadované na preukázanie splnenia podmienok účasti, čo však môže verejný obstarávateľ na základe objektívnych a nediskriminačných pravidiel obmedziť počet záujemcov, ktorých vyzve na predloženie ponuky, a to najmenej na troch tak, aby umožnil hospodársku súťaž.
Aj tento postup môže verejný obstarávateľ použiť, ak ide o tovar, stavebné práce alebo služby spĺňajúce aspoň jednu z podmienok uvedených v ustanovení § 70 (rokovacie konanie so zverejnením), pričom jeho cieľom je nájsť a definovať najvhodnejší spôsob na…